Document ID: 31998R0825

KOMMISSIONENS FORORDNING (EF) Nr. 825/98 af 20. april 1998 om ændring af forordning (EF) nr. 2790/94 om fælles gennemførelsesbestemmelser til Rådets forordning (EØF) nr. 1601/92 om særlige foranstaltninger for visse landbrugsprodukter til fordel for De Kanariske Øer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2348/96 (2), særlig artikel 8, stk. 3, og
ud fra følgende betragtninger:
Kommissionens forordning (EF) nr. 2790/94 (3), senest ændret ved forordning (EF) nr. 2883/94 (4), særlig artikel 5, stk. 3, og artikel 11, åbner mulighed for, at forarbejdede produkter, der er fremstillet af råvarer, der er omfattet af den særlige forsyningsordning for De Kanariske Øer, kan udføres eller forsendes inden for grænserne af den traditionelle eksport eller den traditionelle forsendelse;
de maksimale mængder forarbejdede produkter, som kan udføres eller forsendes, er fastsat i bilag II til forordning (EF) nr. 2790/94; fiskekonserves indgår blandt de produkter, der traditionelt udføres eller forsendes, og er hidtil ikke blevet optaget på listen som følge af en mangelfuld meddelelse af nævnte produkter; en ændring af listen i bilag II er derfor påkrævet;
de i denne forordning fastsatte foranstaltninger er i overensstemmelse med udtalelser fra de berørte forvaltningskomitéer -
UDSTEDT FØLGENDE FORORDNING:
Artikel 1
Bilag II til forordning (EF) nr. 2790/94 om de maksimale mængder forarbejdede produkter, som årligt kan udføres eller forsendes, suppleres med følgende produkter:
TABELPOSITION
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. april 1998.

Labels: 17
5
3
6
18